
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	 8 iunie 2016

	Nr.
	4c-7/410 


R A P O R T

asupra proiectului de Lege pentru modificarea art.4 din Legea concediului paternal nr. 210/1999

În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, în procedură obişnuită, cu dezbaterea pe fond a proiectului de Lege pentru modificarea art.4 din Legea concediului paternal nr.210/1999, trimis comisiei cu adresa nr. PLx 132/2016 din 6 aprilie 2016.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1280/8.12.2015)

· avizul favorabil al Comisiei juridice, de disciplină şi imunităţi 
(nr. 4c-11/488/19.04.2016)

· avizul favorabil al Comisiei pentru drepturile omului, culte şi problemele minorităţilor naţionale (nr. 4c-5/336/13.04.2016)

· avizul favorabil al Comisiei pentru egalitate de şanse pentru femei şi bărbaţi (nr. 4c-17/869/20.04.2016)
· punctul de vedere al Guvernului (nr.30/14.01.2016).
Proiectul de lege are ca obiect de reglementare modificarea art.4 din Legea concediului paternal nr. 210/1999 în sensul majorării duratei suplimentului de concediu paternal care se acordă tatălui care a obţinut atestatul de absolvire a cursului de puericultură la 15 zile, faţă de 10 zile cât este în prezent.
La dezbaterile care au avut loc în data de 17 mai 2016, a participat, în conformitate cu prevederile art.55 din Regulamentul Camerei Deputaţilor, republicat, doamna Mihaela Grecu, director în cadrul Ministerului Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 22 deputaţi, din totalul de 24 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 29.03.2016.
În urma finalizării dezbaterilor, Comisia propune Plenului Camerei Deputaţilor respingerea iniţiativei legislative având în vedere faptul că modificarea perioadei de concediu paternal generează un efort financiar suplimentar pentru angajator, căruia îi revine sarcina plăţii concediului paternal.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,

Adrian Solomon 


Mihăiţă Găină
Întocmit,

Consilier parlamentar Sorina Szabo

